Na temelju članka 41. Zakona o lokalnim porezima („Narodne novine“ br. 115/16, 101/17) i članka 5. Pravilnika o uvjetima, opsegu i naknadi za obavljanje poslova utvrđivanja, evidentiranja, nadzora, naplate i ovrhe radi naplate poreza jedinica lokalne i područne (regionalne) samouprave („Narodne novine“ br. 1/17), Suglasnosti da Porezna uprava može obavljati poslove utvrđivanja, evidentiranja, nadzora, naplate i ovrhe radi naplate poreza jedinica lokalne i područne (regionalne) samouprave („Narodne novine“ br. 1/17) i i članka 34. Statuta Općine Ružić („Službeni vjesnik Šibensko-kninske županije“ br. 8/09, 4/13 i 2/18), Općinsko vijeće Općine Ružić na 10. sjednici od 12. prosinca 2018. godine, donosi

**O D L U K U**

**o prijenosu poslova utvrđivanja, evidentiranja, nadzora, naplate i ovrhe**

**radi naplate općinskih poreza Općine Ružić na Ministarstvo financija – Poreznu upravu**

**Članak 1.**

Ovom Odlukom prenose se poslovi utvrđivanja,evidentiranja, nadzora, naplate i ovrhe radi naplate svih općinskih poreza Općine Ružić na Ministarstvo financija, Poreznu upravu.

Č**lanak 2.**

Za obavljanje poslova iz članka 1. Ove Odluke Porezna uprava ima pravo na naknadu u visini 5 % od ukupno naplaćenih prihoda.

**Članak 3.**

Ovlašćuje se nadležna organizacija platnog prometa zadužena za naplatu javnih prihoda (Financijska agencija) da naknadu koja pripada Poreznoj upravi iz članka 2. Ove Odluke obračuna i uplati u Državni proračun i to do zadnjeg dana u mjesecu za prethodni mjesec.

**Članak 4.**

Ova Odluka stupa na snagu osmog dana od dana objave u „Službenom vjesniku Šibensko-kninske županije“ a primjenjuje se od 1. siječnja 2019. godine.

KLASA: 410-01/18-01/5

URBROJ: 2182/08-02-18-1

Gradac, 10. prosinca 2018. godine

***OPĆINSKO VIJEĆE OPĆINE RUŽIĆ***

***PREDSJEDNIK***

*Ante Duran*